CELEX: 62019CA0815
Language: el
Date: 2021-04-29 00:00:00
Title: Υπόθεση C-815/19: Απόφαση του Δικαστηρίου (τρίτο τμήμα) της 29ης Απριλίου 2021 [αίτηση του Bundesverwaltungsgericht (Γερμανία) για την έκδοση προδικαστικής αποφάσεως] — Natumi GmbH κατά Land Nordrhein-Westfalen [Προδικαστική παραπομπή – Γεωργία και αλιεία – Παραγωγή και επισήμανση βιολογικών προϊόντων – Κανονισμός (ΕΚ) 834/2007 – Άρθρο 19, παράγραφος 2 – Άρθρα 21 και 23 – Κανονισμός (ΕΚ) 889/2008 – Άρθρο 27, παράγραφος 1 – Άρθρο 28 – Παράρτημα IX, σημείο 1.3 – Μεταποίηση των βιολογικών τροφίμων – Μη βιολογικά συστατικά γεωργικής προέλευσης – Φύκι lithothamnium calcareum – Σκόνη παραγόμενη από ιζήματα του φυκιού αυτού τα οποία καθαρίζονται, αλέθονται και αποξηραίνονται – Χαρακτηρισμός – Χρήση στα βιολογικά τρόφιμα με σκοπό τον εμπλουτισμό τους με ασβέστιο – Έγκριση – Προϋποθέσεις]

12.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 278/8
            
         
      Απόφαση του Δικαστηρίου (τρίτο τμήμα) της 29ης Απριλίου 2021 [αίτηση του Bundesverwaltungsgericht (Γερμανία) για την έκδοση προδικαστικής αποφάσεως] — Natumi GmbH κατά Land Nordrhein-Westfalen
      (Υπόθεση C-815/19) (1)
      
      (Προδικαστική παραπομπή - Γεωργία και αλιεία - Παραγωγή και επισήμανση βιολογικών προϊόντων - Κανονισμός (ΕΚ) 834/2007 - Άρθρο 19, παράγραφος 2 - Άρθρα 21 και 23 - Κανονισμός (ΕΚ) 889/2008 - Άρθρο 27, παράγραφος 1 - Άρθρο 28 - Παράρτημα IX, σημείο 1.3 - Μεταποίηση των βιολογικών τροφίμων - Μη βιολογικά συστατικά γεωργικής προέλευσης - Φύκι lithothamnium calcareum - Σκόνη παραγόμενη από ιζήματα του φυκιού αυτού τα οποία καθαρίζονται, αλέθονται και αποξηραίνονται - Χαρακτηρισμός - Χρήση στα βιολογικά τρόφιμα με σκοπό τον εμπλουτισμό τους με ασβέστιο - Έγκριση - Προϋποθέσεις)
      (2021/C 278/10)
      Γλώσσα διαδικασίας: η γερμανική
      
         Αιτούν δικαστήριο
      
      Bundesverwaltungsgericht
      
         Διάδικοι στην υπόθεση της κύριας δίκης
      
      Natumi GmbH
      
         κατά
      
      Land Nordrhein-Westfalen
      
         παρισταμένου του: Vertreter des Bundesinteresses beim Bundesverwaltungsgericht
      
         Διατακτικό
      
      Ο κανονισμός (ΕΚ) 889/2008 της Επιτροπής, της 5ης Σεπτεμβρίου 2008, σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων, όπως τροποποιήθηκε με τον εκτελεστικό κανονισμό (ΕΕ) 2018/1584 της Επιτροπής, της 22ας Οκτωβρίου 2018, έχει την έννοια ότι αποκλείει τη χρήση σκόνης που παράγεται από ιζήματα του φυκιού Lithothamnium calcareum, τα οποία καθαρίζονται, αποξηραίνονται και αλέθονται, ως μη βιολογικού συστατικού γεωργικής προέλευσης, κατά την έννοια του άρθρου 28 του κανονισμού 889/2008, όπως τροποποιήθηκε με τον εκτελεστικό κανονισμό 2018/1584, κατά τη μεταποίηση βιολογικών τροφίμων, όπως τα βιολογικά ροφήματα με βάση το ρύζι και τη σόγια, με σκοπό τον εμπλουτισμό τους με ασβέστιο.
      
         (1)  ΕΕ C 77 της 9.3.2020.